

REPUBLIKA HRVATSKA

OPĆINSKO DRŽAVNO ODVJETNIŠTVO U VARAŽDINU

Varaždin, Kratka 1

Broj: P-1/2023-5

Varaždin, 23. ožujka 2023.

SB/SB

OBAVIJEST UZ OGLAS

Općinskog državnog odvjetništva u Varaždinu broj P-1/2023-4 od 23. ožujka 2023. za radno mjesto namještenika III. vrste – vozač-dostavljač – 1 izvršitelj/ica na neodređeno vrijeme

Sukladno članku 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/2017, 89/2019), obavještavaju se kandidati o:

**OPISU POSLOVA RADNOG MJESTA:**

Vozač-dostavljač obavlja poslove vozača, skrbi za redovno održavanje vozila (servis, registracija, osiguranje, popravci, pranje, punjenje gorivom i mazivima i dr.), evidentira relacije vožnje, kilometražu i potrošnju goriva, preuzima pismena i pošiljke, obavlja poslove dostave pošte nadležnim državnim tijelima, otpreme pošte u skladu s propisima o unutarnjem poslovanju u državnom odvjetništvu i pomoćne poslove uredskog poslovanja i druge poslove po nalogu nadređenog.

**PODACIMA O PLAĆI RADNOG MJESTA**

Plaću radnog mjesta čini umnožak osnovice za izračun plaće i koeficijenta složenosti poslova radnog mjesta, a koji iznosi 0,776, uvećan za 0,5% za svaku navršenu godinu radnog staža.

**SADRŽAJU I NAČINU TESTIRANJA**

Testiranje za radno mjesto se sastoji od razgovora Komisije s kandidatima (intervjua) i provjere sposobnosti i vještina kandidata u upravljanju vozilom „B“ kategorije.

Testiranje provodi Komisija za provedbu oglasa.

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete iz oglasa, te osobe za koje se utvrdi da nisu podnijele prijavu na oglas za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Vrijeme i mjesto održavanja testiranja kandidata bit će objavljeni na web stranici Državnog odvjetništva Republike Hrvatske www.dorh.hr, najmanje pet dana prije dana određenog za testiranje

ZASTUPA OPĆINSKU DRŽAVNU ODVJETNICU

ZAMJENIK OPĆINSKE DRŽAVNE ODVJETNICE

Hrvoje Hrašćanec